افغانیستان-دا حکومت قوه‌لری 8 ژوئن‌ده طالبانین نظارتینه کئچن فاریاب ویلایتی‌نین دؤولت آباد قصبه‌سینی گئری آلیب.
فاریاب پولیس ایداره‌سی‌نین سؤزچوسو کریم یوریش مطبوعاتا وئردیگی آچیقلامادا، تهلوکه‌سیزلیک قوه‌لرینین دؤولت آباد قصبه‌سینی طالبان‌دان آزاد ائتمک اوچون حیاتا کئچیردیگی عملیات نتیجه‌سینده چوخ سایدا طالبان عضوونون اؤلدورولدوگونو، تهلوکه‌سیزلیک قوه‌لری ایله طالبان سلاح‌لی‌لار آراسیندا قارشیدورما‌لارین شهرین اطرافیندا داوام ائتدیگینی بیلدریب.
قئید ائدک کی، ایکی گون اول، اؤلکه‌نین قوزیی ینده‌کی ساری پول ویلایتی‌نین صیاد ائلچه‌سی‌نین ده نظارتی طالبانا کئچیب.
بیرلشمیش میللت‌لر تشکیلاتی‌نین معلومات‌لارینا گؤره، حاضیردا اؤلکه اراضی‌سی‌نین 50-70%-ی طالبانین نظارتیندی‌دیر. افغانیستانین بؤیوک بیر حیسه‌سینده ایسه تهلوکه‌سیزلیک قوه‌لری ایله طالبان آراسیندا قارشیدورما‌لار داوام ائدیر.
